CELEX: E2014P0017
Language: da
Date: 2014-07-25 00:00:00
Title: Sag anlagt den 25. juli 2014 af EFTA-Tilsynsmyndigheden mod Fyrstendømmet Liechtenstein (Sag E-17/14)

25.9.2014   
            
            
               DA
            
            
               Den Europæiske Unions Tidende
            
            
               C 334/35
            
         Sag anlagt den 25. juli 2014 af EFTA-Tilsynsmyndigheden mod Fyrstendømmet Liechtenstein
   (Sag E-17/14)
   (2014/C 334/16)
   EFTA-Tilsynsmyndigheden, rue Belliard 35, 1040 Bruxelles, Belgien, ved Xavier Lewis og Janne Tysnes Kaasin som befuldmægtigede har den 25. juli 2014 anlagt sag mod Fyrstendømmet Liechtenstein ved EFTA-Domstolen.
   EFTA-Tilsynsmyndigheden har nedlagt følgende påstande:
   
               1.
            
            
               Fyrstendømmet Liechtenstein har tilsidesat sine forpligtelser i medfør af EØS-aftalens artikel 31 ved at opretholde nationale regler såsom sundhedslovens artikel 63 og overgangsbestemmelsen i loven om ophævelse af sundhedsloven, herunder anvendelsen af sundhedslovens artikel 63, stk. 2, for så vidt som det heri kræves, at en autoriseret tandlæge skal udøve sit erhverv som arbejdstager under en fuldt kvalificeret tandlæges direkte opsyn, instruktioner og ansvar.
            
         
               2.
            
            
               Fyrstendømmet Liechtenstein betaler sagens omkostninger.
            
         
      Retlige og faktiske omstændigheder samt anbringender:
   
               —
            
            
               I Liechtensteins sundhedslovs artikel 63 fastsættes det, at en tandlæge kun kan arbejde under en fuldt kvalificeret tandlæges (»Zahnartz«) direkte opsyn, instruktioner og ansvar.
            
         
               —
            
            
               I forbindelse med etableringsretten, der er sikret ved EØS-aftalens artikel 31, kræves det, at der ingen begrænsninger er i etableringsretten, herunder i adgangen til at optage og udøve selvstændig erhvervsvirksomhed.
            
         
               —
            
            
               EFTA-Tilsynsmyndigheden har gjort gældende, at Liechtenstein har tilsidesat sine forpligtelser i medfør af EØS-aftalens artikel 31. På den baggrund udgør sundhedslovens artikel 63 og overgangsbestemmelserne i loven om ophævelse af sundhedsloven, herunder anvendelsen af sundhedslovens artikel 63, stk. 2, en begrænsning som omhandlet i EØS-aftalens artikel 31.
            
         
               —
            
            
               Liechtensteins regering gør gældende, at formålet med sundhedslovens artikel 63 er at sikre beskyttelsen af folkesundheden.
            
         
               —
            
            
               EFTA-Tilsynsmyndigheden fastholder, at den går videre end, hvad der er nødvendigt for at sikre beskyttelsen af folkesundheden ved at kræve, at en fuldt uddannet og kvalificeret tandlæge, der ønsker at udøve en erhvervsmæssig aktivitet i overensstemmelse med sit eksamensbevis, skal ansættes hos en tandlæge i Liechtenstein.